***ΕΝΟΤΗΤΑ 15 ΚΙΝΗΜΑΤΟΓΡΑΦΟΣ-ΘΕΑΤΡΟ***

1. . Να συμπληρώσεις το επίθετο πολύς σε όποιο γένος, αριθμό και πτώση χρειάζεται.

* Έκανε πολύ θόρυβο για το τίποτα.
* Από την πολλή βιασύνη του κάνει λάθη.
* Το πολύ κρύο τους είχε παραλύσει τα νεύρα.
* Σε χαιρετώ με πολλή αγάπη.
* Ακούστηκαν φωνές πολλών παιδιών.

2. Να συμπληρώσεις τα κενά του πίνακα:

ΕΝΙΚΟΣ ΑΡΙΘΜΟΣ

|  |  |  |
| --- | --- | --- |
| Ον. | η ακριβής ημερομηνία | το διεθνές βραβείο |
| Γεν. | Της ακριβούς ημερομηνίας | Του διεθνούς βραβείου |
| Αιτ. | Την ακριβή ημερομηνία | Το διεθνές βραβείο |
| Κλ. | - | - |

ΠΛΗΘΥΝΤΙΚΟΣ ΑΡΙΘΜΟΣ

|  |  |  |
| --- | --- | --- |
| Ον. | Οι ακριβείς ημερομηνίες | Τα διεθνή βραβεία |
| Γεν. | Των ακριβών ημερομηνιών | Των διεθνών βραβείων |
| Αιτ. | Τις ακριβείς ημερομηνίες | Τα διεθνή βραβεία |
| Κλ. | - | - |

3. Να δημιουργήσεις *επίθετα ή μετοχές* που μοιάζουν με επίθετα από τις λέξεις των παρενθέσεων για να συμπληρώσεις το παρακάτω κείμενο:

Κάθε χειμώνα, στην καρδιά της ανελέητα παγωμένης (παγώνω) Ανταρκτικής, στο πιο αφιλόξενο σημείο του πλανήτη, ξεκινά ένα απίστευτο ταξίδι, σταθερά εδώ και χιλιετίες. Χιλιάδες αυτοκρατορικοί (αυτοκράτορας) πιγκουΐνοι εγκαταλείπουν την ασφάλεια του βαθυγάλανου σπιτιού τους και σκαρφαλώνουν στην ολόλευκη επιφάνεια.

Το *Ταξίδι του Αυτοκράτορα,* πλούσιο (πλουτίζω) σε γενναιότητα και χιούμορ, μυστήριο και μαγευτικό (μαγεύω) θέαμα που κόβει την ανάσα, είναι η πρώτη ταινία μεγάλου (μεγαλώνω) μήκους που αποτυπώνει την επική (έπος) ιστορία του ηρωικού (ήρωας) αγώνα τους για επιβίωση. Ένα κινηματογραφικό (κινηματογράφος) κατόρθωμα που αποδεικνύει ότι η φύση πλάθει τις πιο όμορφες (ομορφαίνω) ιστορίες.

4. Να εντοπίσετε τους χρονικούς προσδιορισμούς στο παρακάτω κείμενο και να τους υπογραμμίσετε:

Το Θεσσαλικό Θέατρο, μετά τις επιτυχημένες παραστάσεις των τραγωδιών <<Φιλοκτήτης>> και <<Προμηθέας Δεσμώτης>> τα δύο προηγούμενα καλοκαίρια, προετοιμάζει για τη φετινή καλοκαιρινή θεατρική περίοδο την παράσταση με την τραγωδία του Ευριπίδη <<Ελένη>> σε σκηνοθεσία Γιάννη Μαργαρίτη, με τη Φιλαρέτη Κομνηνού στον ομώνυμο ρόλο και τον Κωνσταντίνο Κωνσταντόπουλο στο ρόλο του Μενέλαου. Η <<Ελένη>> ξεχωρίζει από τις άλλες σωζόμενες τραγωδίες εξαιτίας του ύφους της. Ο Ευριπίδης εκμεταλλεύεται μια άλλη εκδοχή του μύθου του Τρωικού πολέμου, κατά την οποία η Ελένη δεν πήγε ποτέ στην Τροία. Εκεί μεταφέρθηκε το είδωλό της, ενώ εκείνη έμεινε δέκα χρόνια στην Αίγυπτο. Ο ποιητής τονίζει στην <<Ελένη>> τον παραλογισμό του πολέμου, ένα μήνυμα ιδιαίτερα επίκαιρο την εποχή που διδάχτηκε η τραγωδία, μετά το τέλος της σικελικής εκστρατείας, που έληξε ταπεινωτικά για τους Αθηναίους. Το μήνυμα είναι επίκαιρο ακόμα και σήμερα, ίσως περισσότερο από ποτέ.

5. Συμπλήρωσε τις παρακάτω προτάσεις με τις λέξεις της παρένθεσης: (αλεπού, πούπουλο, σίφουνας, αηδόνι, κατσίκι, πίσσα, λεμόνι, παπαρούνα, δελφίνι, περιστέρι).

● Είναι ελαφρύς σαν πούπουλο

* Είναι αγνό σαν περιστέρι
* Σκαρφαλώνει σαν κατσίκι
* Έγινε κόκκινος σαν παπαρούνα
* Είναι πονηρός σαν αλεπού
* Κολυμπά σαν δελφίνι
* Κιτρίνισε σαν το λεμόνι
* Τρέχει σαν σίφουνας
* Είναι μαύρος σαν πίσσα
* Τραγουδά γλυκά σαν αηδόνι

6. Γράφω Κ αν είναι κυριολεξία και Μ αν είναι μεταφορά.

● Πικρό μαντάτο Μ

* Πικρό σιρόπι Κ
* Έσπασε το βάζο Κ
* Έπεσε με τα μούτρα στη δουλειά Μ
* Κρέμονταν από τα χείλη του δασκάλου τους Μ